《是日大雨水涨》
元代·方回

三桥北畔清湖水，双塔西边晓日楼。
展转愈知吾事拙，因循复作半年留。
海风石首随潮上，梅雨航船入市浮。
时节不殊荣悴异，腐儒杯酒暂忘忧。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。